5. Socialtilsynets tilsyn med [adresse] efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Socialtilsynsloven
SAGENS INDHOLD
Byrådet præsenteres i denne sag for det tilsyn, som Socialtilsyn Midt har ført med 
Favrskov Rusmiddelcenter. I forlængelse heraf skal Byrådet tage stilling til de 
indsatser, som foreslås iværksat som opfølgning på tilsynet. 
Tilsynsrapporterne er lavet på baggrund af socialtilsynets vurdering af, om det enkelte tilbud stadig har den 
påkrævede kvalitet og samlet set opfylder betingelserne for godkendelse. Socialtilsynet beslutter før hvert 
tilsyn, hvorvidt botilbuddet skal vurderes ud fra samtlige temaer, kriterier og indikatorer eller blot nogle af 
disse.
Bilaget ”Tilsynsbeskrivelse, socialtilsynet” beskriver i hovedtræk tilsynsrapportens opbygning og 
terminologi.
Tilsyn med [adresse]
Konklusionerne vedrørende [adresse] er positive. Tilbuddet har fastholdt sin godkendelse 
(regodkendt).
Ved tilsynet med [adresse] har socialtilsynet valgt at fokusere på temaerne:

Tema 1: Uddannelse og beskæftigelse (kriterium 1, indikator 1a og 1b)

Tema 3: Målgruppe, metoder og resultater (kriterium 3, indikator 3a)

Tema 5: Organisation og ledelse (kriterium 8 og 9, indikator 8a, 9b og 9c).
Socialtilsynet har ikke fundet anledning til at komme med opmærksomhedspunkter eller udviklingspunkter.
Socialtilsynet kritiserer, at andelen af borgere, der er opstillet mål for med henblik på at opnå tilknytning til 
eller forblive tilknyttet uddannelse, beskæftigelse, eller samværs- og aktivitetstilbud er lav.
Tilsynsrapporten for Favrskov Rusmiddelcenter er vedlagt som bilag og indeholder de temaer, kriterier og 
indikatorer, som socialtilsynet har valgt at fokusere på ved det aktuelle tilsynsbesøg. Der fremgår enkelte 
ikke-aktuelle indikatorer af tilsynsrapporterne. Det skyldes, at socialtilsynet af systemmæssige årsager ikke 
kan fjerne disse tekstpassager. Disse er markeret med røde krydser i rapporterne.
De tiltag, som tilbuddet foreslår iværksat efter tilsynet, fremgår af bilaget ”Opfølgning på tilsynsbesøg ved 
socialtilsynet”.
VURDERING
Social og Sundhed vurderer, at tilbuddet overordnet set er veldrevet og velfungerende. Det vurderes, at de 
indsatser, der er planlagt som opfølgning på tilsynet, imødekommer socialtilsynets anbefalinger.
[adresse]: EMN-2020-35911
Dok-ID: 3635416
Sagsbehandler: caol
Byråd
31. januar 2024  19:00
Hvad angår kritikken af den lave andel af borgere, der har konkrete mål i forhold til uddannelse og 
beskæftigelse, oplyser ledelsen, at der på baggrund af tilsynet er iværksat og beskrevet en ny arbejdsgang 
for, hvordan tilbuddet fremadrettet vil arbejde systematisk med at opstille mål for borgerne. Arbejdsgangen 
beskriver, hvordan behandleren systematisk i indskrivnings- og behandlingssamtaler skal spørge ind og 
forholde borgeren til mål for uddannelse og beskæftigelse. Der motiveres til at formulere mål og delmål 
sammen med borgeren, og det beskrives, hvordan behandleren kan agere støtteperson i forhold til at 
kontakte jobcenter, Social Indsats eller lignende. 
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet i perioden 28. november til 12. december 2023. Handicaprådets høringssvar af 6. december 
er vedlagt som bilag.
Handicaprådet tager tilsynsrapporten til efterretning med en forventning om, at der følges op på de af 
socialtilsynets påpegede udviklingspunkter. Social og Sundhed bemærker hertil, at der, ligesom ved andre 
tilsyn, følges op på de anbefalinger og udviklingspunkter, socialtilsynet er kommet med.
ØKONOMI
Der er ingen økonomiske konsekvenser.
INDDRAGELSE
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten for Favrskov Rusmiddelcenter tages til efterretning.
2.
At tiltagene i notatet ”Opfølgning på tilsynsbesøg ved socialtilsynet” godkendes.
BESLUTNING
Social- og Sundhedsudvalget, 9. januar 2024:
Fraværende: Ingen
Indstilles godkendt.
Økonomiudvalget, 23. januar 2024:
Fraværende: Ingen
Indstilles godkendt. 
Byrådet, 30. januar 2024:
Fraværende: Carl Karlsen
Godkendt. 
Bilag

Tilsynsrapport Favrskov Rusmiddelcenter (3636961)

Opfølgning på tilsynsbesøg ved socialtilsynet (3635463)

Tilsynsbeskrivelse, socialtilsynet (2508177)

Handicaprådets høringssvar af 6. december 2023 (3644952)
